Karol Noskovič

Karol Noskovič (* 8. marec 1933, Viničné – † 6. september 2011, Bratislavahttp://www.sme.sk/c/6045244/zomrel-byvaly-politicky-vazen-karol-noskovic.html) bol slovenský disident.

V roku 1951, vo veku 18 rokov, bol zatknutý a odsúdený na šesť rokov odňatia slobody a stratu občianskych práv na desať rokov za rozširovanie protikomunistických letákov. Neskôr pracoval ako robotník.

Od novembra 2004 do februára 2008 bol predsedom, od marca 2008 podpredsedom Konfederácie politických väzňov Slovenska.http://www.kpvs.sk/http://www.prezident.sk/?spravy-tlacoveho-oddelenia&news_id=8402

Dňa 1. septembra 2008 mu bol udelený Rad Ľudovíta Štúra III. triedy za mimoriadne zásluhy o demokraciu a ľudské práva.http://www.prezident.sk/?rad-ludovita-stura-iii-trieda

Bol tiež zakladateľom lukostreľby na Slovensku.

 Mladosť Karola Noskoviča 
Karol Noskovič už ako malý prejavoval veľkú náklonnosť k Bohu. Jeho otec Karol a matka Anna] ho už odmalička viedli k náboženským tradíciám. Už ako malý začal miništrovať v miestnom kostole. V roku 1951 začal spolu so svojimi kamarátmi rozširovať letáky propagujúce náboženstvo. Kvôli tomu ho súd už v decembri toho istého roku uznal vinným za vlastizradu. Trest si odpykával v Jáchymove a neskôr v Ostrave, kde pracoval v uhoľných baniach. Práve v Ostrave sa po prvýkrát stretol s lukostreľbou.

 Zakladanie lukostreľby na Slovensku 
Po návrate z väzenia sa angažoval pri zakladaní lukostreľby na Slovensku. Prvým detským záujemcom kúpil luky a šípy. V novembri 1958 napísal do Prahy list s prosbou o pomoc pri zakladaní lukostreľby. Oficiálne bola lukostreľba založená v roku 1959.

 Referencie 

 Externé odkazy 
 Zakladateľ slovenskej lukostreľby - vinicne.sk 
 Lukostrelecký klub Bratislava - Memoriál Karola Noskoviča

Kategória:Narodenia v 1933
Kategória:Úmrtia v 2011
Kategória:Slovenskí politickí väzni
Kategória:Konfederácia politických väzňov Slovenska
Kategória:Slovenskí lukostrelci
Kategória:Držitelia Radu Ľudovíta Štúra III. triedy
Kategória:Osobnosti z Viničného